Paris Hilton 2007.
Seurapiirineito **Paris Hilton** julkaisi elokuussa 2006 debyyttialbuminsa, joka kantaa nimeä *Paris*. Ensimmäinen single "Stars Are Blind" julkaistiin digitaalisesti ladattavaksi 5. kesäkuuta 2006 ja CD-singlenä 11. kesäkuuta. Kappaleelle kuvattiin musiikkivideo Malibussa, Kaliforniassa 24. toukokuuta. "Stars Are Blind" pääsi hetkeksi aikaa Music Televisionin *Hot 5 Videos* -listalla ykköseksi. Kappale pääsi myös Billboard Hot 100-listalla sijalle 18, joka oli viikon 26 kolmanneksi korkeimmalla sijalla debytoiva uutuus. Toinen singlejulkaisu "Turn it Up" (15. elokuuta) ei saanut samanlaista suosiota kuin edeltäjänsä. Kolmas single "Nothing in This World" julkaistiin digitaalisesti ladattavaksi 12. syyskuuta 2006. Yhdysvalloissa se ilmestyi kauppoihin 31. lokakuuta 2006 ja muualla 6. marraskuuta 2006. Kappale menestyi Euroopassa kohtalaisesti.

30. syyskuuta julkaistussa Repo! The Genetic Opera soundtrackilla Paris laulaa kappaleissa "At The Opera Tonight", "Bravi", "Mark It Up", "Can't Get It Up If The Girl's Breathing" ja "Zydrate Anatomy". Soundtrackille on koottu 13 kappaletta elokuvasta, mutta itse elokuvassa Hilton laulaa useammassakin kappaleessa (mm. "Luigi, Pavi, Amber Harass Mag", "Happiness is Not a Warm Scalpel" ja "Who Ordered Pizza?")

Paris Hilton alkoi valmistella toista albumiaan vuonna 2007, minkä jälkeen hänellä on ollut vaikeuksia löytää levy-yhtiötä, jota kautta levyn julkaisisi. Aikaisemmin vuonna 2008 Warner Bros lopetti yhteistyön Hiltonin omistaman Heiress Recordsin kanssa. Paris kertoi Entertainment Weeklylle, että ei ole varma, millä levy-yhtiöllä levynsä julkaisee ja että yrittää selvittää asiaa. Kesän 2009 alussa MTV julkaisi uutisen ja videon, jossa Paris kertoo tulevasta albumista.

Albumit
-------

| Vuosi | Albumi | Listasijoitus |
| --- | --- | --- |
| US | UK | AUS | CAN | NZ | GER | JAP | FIN |
| 2006 | *Paris* * 1. studioalbumi
* 13. elokuuta, 2006
 | 6 | 29 | 24 | 4 | 16 | 18 | 8 | 17 |

### Paris

| *Paris* |
| --- |
| * Tyyppi: Studioalbumi
* Julkaistu: 13. elokuuta 2006
* Singlet: *Stars Are Blind*, *Nothing in This World*, *Turn It Up*
* Myynti Yhdysvalloissa: 165 000 kappaletta
* Myynti maailmanlaajuisesti: 700 000 kappaletta
 |

### Tuleva toinen albumi

Jo kesällä 2007 Hilton kertoi työskentelevänsä uuden albumin kanssa. Vuosien 2008-2009 aikana Parisilta julkaistiin kappaleet *My BFF*, jota käytetään Hiltonin tv-sarjan *Paris Hilton's New BFF* tunnusmusiikkina sekä *Paris for President* , joka oli osa Parisin vitsikästä presidentinvaali-kampanjaa syksyllä 2008. Hetkeksi ilmestyneet web-sivut tarjosivat faneille pakettia jonka mukana tuli mahdollisesti tulevalle albumillekin tulevat kappaleet *Paris for President*, *Jailhouse Baby* sekä 40 sekunnin pituiset näytteet kappaleista *Crave*, *Platinum Blonde* sekä *Girl Tax*. Haastatteluissa kesän 2009 Hilton kertoi albumista ja ilmoitti viimeistelevänsä uuden levyn julkaisukuntoon kesän *My Dubai BFF* -kuvausten jälkeen. Syyskuussa 2009 Hilton kertoo, että albumi julkaistaan muutaman kuukauden päästä ja ensimmäinen single on määrä julkaista joulukuussa. Jo vuonna 2008 Hilton luonnehti uutta albumia *"dancehenkiseksi, henkilökohtaisemmaksi ja täysin erilaiseksi, kuin ensilevy Paris"*. Odotukset ainakin uudesta levystä ovat korkealla; sen on jopa sanottu räjäyttävän musiikkilistat tuleen. Albumin tuottajia ovat mahdollisesti Hiltonin Twitterissa mainittu Rodney Jerkins sekä edelliseltä levyltä tuttu Scott Storch.

Singlet
-------

* *Stars Are Blind* (11. heinäkuuta 2006)
* *Turn it Up* (15. elokuuta 2006)
* *Nothing in This World* (6. marraskuuta 2006)
* *Screwed* (2007) (Aasiassa) (Promo)
* *Heartbeat* (2007) (Japanissa ja Chilessä) (Promo)
* *Good Time* (feat. Lil Wayne) (2013)
* *Come Alive* (2014)
* *High Off My Love* (feat. Birdman) (2015)
* *I Need You* (2018)
* *B.F.A. (Best Friend's Ass)* (Dimitri Vegasin & Like Miken kanssa) (2019)
* *Lone Wolves* (Mattnin kanssa) (2019)
* *I Blame You* (Lodaton kanssa) (2020)
* *Zest (Better Than Sex)* (2021)

### Muita kappaleita

* *My BFF* (30. syyskuuta 2008 (Yhdysvaltojen radiossa))
* *Paris for President* (27. lokakuuta 2008)

Lähteet
-------

1. ↑  New Paris Hilton Album in the Works  17.7.2007. AOL.com. Viitattu 26.10.2007. (englanniksi)
2. ↑  Paris Hilton: I've finished my second album hollywoodinsider.ew.com.  Arkistoitu 16.12.2008. Viitattu 9.6.2009. (englanniksi)
3. ↑   (Arkistoitu – Internet Archive)
4. ↑
5. ↑
6. ↑
7. ↑   (Arkistoitu – Internet Archive)
8. ↑
9. ↑
10. ↑  Paris Hilton interview in Ryan Seacrest radio show ryan.kiisfm.com.  (englanniksi)
11. ↑
12. ↑   (Arkistoitu – Internet Archive)